stanford-oval/wikipedia huggingface dataset:
Tikkurilan koulu

| Tikkurilan koulu |
| --- | --- |
 Tikkurilan koulu lakkautettiin vuonna 2006. Sittemmin Orvokkitie 15:n koulurakennuksen on sijoittunut muun muassa Vantaan kuvataidekoulu ja lasten Kulttuurikeskus Orvokki. Kuva vuodelta 2022.
Sijainti:  Orvokkitie 15, 01300  Vantaa
Koordinaatit:  60.2989°N, 25.0390°E
Tyyppi:  suomenkielinen yhtenäiskoulu
Lakkautettu:  2006
Luokat:  1–9
Oppilaita:  516 (20.9.2005)
Tikkurilan koulu (myös nimellä Tikkurilan yhtenäiskoulu) oli Vantaan Tikkurilassa toiminut yhtenäiskoulu. Tikkurilan koulu ehti toimia kansa-, keski- tai peruskouluna yli sata vuotta. Koulun yläaste lakkautettiin lukuvuoden 2005–2006 päättyessä. Ala-asteen rakennus (toiminut myös nimellä Kirkonkylän koulu, Oksanmäen koulu ja Orvokkitien koulu) oli tällöin 110-vuotias. Syksyllä 2005 koulua kävi vielä runsas 510 oppilasta.
Koulun lakkauttamisen syynä oli Vantaan kaupungin tiukka talouskuuri ja kouluikäisten lasten ennustettu huomattava väheneminen Tikkurilan alueella. Koulun lakkauttamispäätöstä vastaan järjestettiin tilaisuuksia, joihin myös suuri osa koululaisista osallistui. Tikkurilan koululaiset osoittivat rauhallisesti mieltään myös Vantaan kaupungintalon edustalla, joissa oli mukana koululaisten vanhempia sekä Vantaan kaupungin työntekijöitä. Tikkurilan koulun oppilaat pitivät päivän pituisen koululakkautusta vastustaneen lakon.
Tikkurilan koulu sijaitsi loppuvaiheessa kahdessa paikassa. Ylemmät luokat 7–9 olivat nykyisen Vantaan aikuisopiston rakennuksessa Lummetie 5:ssä. Alaluokkien 1–6 opetus oli järjestetty vanhemmassa koulurakennuksessa Orvokkitiellä.
Sittemmin Orvokkitie 15:n koulurakennukseen on sijoittunut muun muassa Vantaan kuvataidekoulu ja lasten Kulttuurikeskus Orvokki.
Tikkurilan jäähalli

| Tikkurilan jäähalli |
| --- | --- |

Rakennuksen tiedot
Sijainti:  Läntinen Valkoisenlähteentie 52–54, Viertola, 01300 Vantaa
Koordinaatit:  60.2996°N, 25.0277°E
Aiemmat nimet:  Trio Areena, Valtti Areena
Katsojakapasiteetti
 3 700 (konsertit) 2 024 (jääkiekko) 
Lisää rakennusartikkeleitaArkkitehtuurin teemasivulla
Tikkurilan jäähalli (myös Tikkurilan Areena, aikaisemmin Trio Areena ja Valtti Areena) on Tikkurilan urheilupuistossa Vantaan Viertolassa sijaitseva jäähalli. Sen vieressä on pienempi harjoitushalli.
Hallia käyttävät kotihallinaan Mestiksessä pelaava Kiekko-Vantaa ja jääkiekon II-divisioonaa pelaava HC Vantaa. Taitoluistelun puolella Tikkurilan jäähallia käyttää kotihallinaan Tikkurilan Taitoluisteluklubi. Kesäisin jäähallissa on mahdollisuus pelata rullakiekkoa ja sitä käyttää kotihallinaan rullakiekon SM-liigassa pelaava Grankulla IFK.
Tikkurilan jäähalli
Tikkurilan jäähallissa on konserttien aikana tilaa 3 700 katsojalle ja jääkiekko-otteluissa 2 024:lle. Pelaajille on kuusi pukuhuonetta. Pienemmässä harjoitushallissa on noin 100 hengen katsomo ja neljä pukuhuonetta pelaajille. Areenalla on muun muassa kahviloita/kioskeja, Mestis-joukkue Kiekko-Vantaan fanishop, baari, limonadi- ja kahviautomaatteja sekä aitio, jota pystyy käyttämään varaamalla. Tikkurilan jäähalli on Vantaan toiseksi suurin urheiluhalli Myyrmäen Energia-areenan jälkeen.
Tikkurilan jäähallien naapurustossa sijaitsee muun muassa useita ulkokenttiä, Tikkurilan urheilutalo (Trio Sport Center), Peltolan koulu, Tikkurilan uimahalli ja Tikkurilan ortodoksinen kirkko.
Teuvo Karsikas

Teuvo Mikael Karsikas (5. lokakuuta 1930 Haapavesi – 30. elokuuta 2003 Vesanto) oli suomalainen opettaja ja radiokuunnelmien kirjoittaja.
Karsikkaan vanhemmat olivat maanviljelijä Martti Karsikas ja Iida Tulppo. Hän kävi Kajaanin seminaarin 1954–1959 ja Rauman seminaarin 1966–1967. Karsikas toimi opettajana Iisalmen maalaiskunnassa 1959–1961 ja Vesannolla 1961–1990.
Teoksia

Muuttolintu verestää laulun, runokokoelma.   Pohjoinen, Oulu 1975
Opettaja vaan, kuunnelma.  1976
Pitkä soutu Sonkarilla : radiokuunnelma Wihta-Paavosta. 1985
Kävellään majakalle, kuunnelma.  1986
Terveysmatka, kuunnelma.   1986
Timoska

Timoska on seuraavien henkilöiden sukunimi:
Jan Timoska (s. 1976), jalkapalloilija
Sampsa Timoska (s. 1979), jalkapalloilija
Tauno Timoska (1932–2022), jääpalloilija ja maahockeypelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Timoska”, voi hakea sivunnimihaulla, laajalla sivunnimihaulla tai tekstihaulla.
Tie 91 (Viro)

Kantatie 91 kulkee Koillis-Virossa Narva-Jõesuun kaupungin Udrian kylästä valtatieltä 1 Narva-Jõesuun keskuksen kautta Narvan keskustaan valtatielle 1. Tie seuraa suuren osan matkaa Narvanlahden rannikkoa ja Narvanjoen länsirantaa.
Kantatie 91 kulkee seuraavien maakuntien ja kuntien kautta:
Itä-Virumaa

Narva-Jõesuun kaupunki
Narvan kaupunki
Johan Mattsson

| Johan Mattsson> Henkilötiedot |
| --- | --- |
Syntynyt: 25. huhtikuuta 1992 (ikä 32) Huddinge, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  193 cm
Paino:  88 kg
Pelaajaura
Pääsarjaura:  2017–
Aik. seurat:  Djurgårdens IF (Allsv.) IF Björklöven (Allsv.) Timrå IK (Allsv.) Frölunda HC (SHL) Dinamo Riika (KHL) Avtomobilist Jekaterinburg (KHL) SKA Pietari (KHL)
NHL-varaus:  211. varaus, 2011 Chicago Blackhawks
Johan Mattsson (s. 25. huhtikuuta 1992 Huddinge, Ruotsi) on ruotsalainen jääkiekkomaalivahti.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Kanada 2012 | jääkiekko |  |
Mattsson edusti Ruotsia alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Hän kuitenkin toimi joukkueensa kolmosmaalivahtina ja puki vain yhteen otteluun. Yhteensä Mattsson on pelannut neljä nuorten ja yhden poikien maaottelun.
Japanese Whispers

| Japanese Whispers The Cure |
| --- | --- | --- |

Kokoelmalevyn tiedot
 Äänitetty : talvi 1982–1983
 Julkaistu: 6. joulukuuta 1983
 Formaatti: LP
 Tuottaja(t): Chris Parry, Steve Nye, Robert Smith, Phil Thornalley
 Tyylilaji: synthpop, uusi aalto
 Kesto: 28.36
 Levy-yhtiö: Fiction, Sire
The Curen muut julkaisut
| Pornography 1982 | Japanese Whispers 1983 | The Top 1984 |
Japanese Whispers: The Cure Singles Nov 82:Nov 83 on The Curen kokoelmalevy, joka julkaistiin 6. joulukuuta 1983. Käytännössä se on singlejen "Let's Go to Bed", "The Walk" ja "The Lovecats" kokoelma. Muut kappaleet ovat singlejen b-puolia. Yksi tällä aikakaudella tehdyistä kappaleista, "Mr. Pink Eyes", jätettiin kokoelmasta pois. Japanese Whispersiä ei tulla uudelleenjulkaisemaan muiden The Cure -levyjen tapaan, sillä sitä ei pidetä oikeana studioalbumina vaan kokoelmana.kenen mukaan?
Kappaleet

Let's Go to Bed – 3.34
The Dream – 3.12
Just One Kiss – 4.09
The Upstairs Room – 3.30
The Walk – 3.29
Speak My Language – 2.40
La Ment – 4.20
The Lovecats – 3.40
Kokoonpano

Robert Smith – laulu, kitara, basso ja koskettimet
Laurence Tolhurst – koskettimet, rumpukone
Steve Goulding – rummut (kappaleet 1 ja 3)
Phil Thornalley – basso (kappaleet 6 ja 8)
Andy Anderson – rummut (kappaleet 6 ja 8)
Arvostelut

AllMusic:
Tokion lentoasema

Tokion lentoasema voi tarkoittaa seuraavia lentoasemia:
Naritan kansainvälinen lentoasema
Tokion kansainvälinen lentoasema (Hanedan lentoasema)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tokion lentoasema”, voi hakea sivunnimihaulla, laajalla sivunnimihaulla tai tekstihaulla.
Teuvo Ilmari Riki

Teuvo Ilmari Riki (17. syyskuuta 1916 Hausjärvi – 12. marraskuuta 1973) oli suomalainen upseeri ja diplomi-insinööri, joka työskenteli Merivoimien esikunnan laivanrakennustoimiston päällikkönä vuosina 1952–1970. Hän suunnitteli Suomen ensimmäisen lujitemuoviveneen ja johti sen valmistusta vuonna 1955.
Riki suoritti diplomi-insinöörin tutkinnon Teknillisessä korkeakoulussa 1943. Armeijasta hän valmistui Merisotakoulun 14 merikadettikurssilta 1941 ja toimi sodan aikana panssari- ja miinalaivojen sekä sukellusveneiden parissa laivanrakennusinsinöörinä Merivoimien Esikunnassa. Hän oli teknillisenä johtajana Valkon Laiva Oy:ssä 1945–1947 sekä laivanrakennusinsinöörinä Valkossa ja Ruona Oy:ssä Raahessa 1947–1952. Tämän jälkeen hän siirtyi laivanrakennustoimiston päälliköksi Merivoimien Esikuntaan, josta siirtyi reserviin insinöörikomentajana vuonna 1970. Riki oli merivoimien alusten merikuntoisuuden pääkatsastajana ja luokitustarkastajana vuosina 1963-1968 sekä merivoimien kaaderi- ja apualusten pääsuunnittelijana vuosina 1952-1968. 1960- ja 1970-luvuilla hän työskenteli YK:n teknisenä asianatuntijana Alankomaissa, Yhdysvalloissa, Sveitsissä ja Indonesiassa.
Lähde

Kadettiupseerit 1920–1985. Helsinki 1985.
Tiaismesikot

| Tiaismesikot |
| --- | --- |
 Punakulmamesikko (Melithreptus lunatus)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Tiaismesikot Melithreptus  Vieillot, 1816
Katso myös
   Tiaismesikot Wikispeciesissä   Tiaismesikot Commonsissa 
Infobox OKNimi-testi OK: 
Tiaismesikot (Melithreptus) on mesikkojen heimoon kuuluva varpuslintusuku. Tiaismesikkojen sukuun kuuluu BirdLifen mukaan 7 lajia.
Tiaismesikoihin kuuluvia lajeja

Lakkimesikko (Melithreptus albogularis)
Lumikulmamesikko (Melithreptus chloropsis)
Punakulmamesikko (Melithreptus lunatus)
Ruskolakkimesikko (Melithreptus brevirostris)
Sinikulmamesikko (Melithreptus gularis)
Tasmanianisomesikko (Melithreptus validirostris)
Tasmanianpikkumesikko (Melithreptus affinis)
Aiheesta muualla

ITIS: Melithreptus
The New Mutants

| The New Mutants |
| --- | --- |

Ohjaaja:  Josh Boone
Käsikirjoittaja:   Josh Boone  Knate Lee 
Perustuu:  Chris Claremontin ja Bob McLeodin supersankariryhmään Uudet Mutantit
Tuottaja:   Simon Kinberg  Karen Rosenfelt  Lauren Shuler Donner 
Säveltäjä:  Mark Snow
Kuvaaja:  Peter Deming
Leikkaaja:  Andrew Buckland
Pääosat:   Maisie Williams  Anya Taylor-Joy  Charlie Heaton  Alice Braga  Blu Hunt  Henry Zaga 
Valmistustiedot
Valmistusmaa:  Yhdysvallat
Tuotantoyhtiö:   20th Century Studios  Genre Films  Sunswept Entertainment  Marvel Entertainment 
Levittäjä:  [20th Century Studios
Ensi-ilta:   2020-8-2828. elokuuta 2020 (Yhdysvallat)  2020-9-44. syyskuuta 2020 (Suomi)  
Kesto:  94 minuuttia
Alkuperäiskieli:  englanti
Budjetti:  67 miljoonaa dollaria
Tuotto:  47 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The New Mutants on vuonna 2020 ensi-iltansa saanut yhdysvaltalainen supersankari- ja kauhuelokuva, joka perustuu Marvel Comicsin luomaan supersankariryhmään Uudet Mutantit. Se on X-Men-elokuvasarjan kolmastoista ja viimeinen osa. Elokuvan ohjasi Josh Boone ja myös käsikirjoitti sen yhdessä Knate Leen kanssa. Elokuvan pääosissa ovat Maisie Williams, Anya Taylor-Joy, Charlie Heaton, Alice Braga, Blu Hunt ja Henry Zaga.
Boone ja Lee alkoivat työstää elokuvaa Boonen viimeisteltyä työnsä elokuvan Tähtiin kirjoitettu virhe parissa, kaksikon ollessa Uusien Mutanttien pitkäaikaisia faneja. He esittivät oman ideansa elokuvasta tuottaja Simon Kinbergille ja allekirjoittivat sopimuksen elokuvan ohjaamisesta ja käsikirjoittamisesta toukokuussa 2015. Taylor-Joyn ja Williamsin huhuttiin liittyneen näyttelijäkaartiin maaliskuussa 2016 ja vuoden kuluttua tieto vahvistettiin todeksi, kun muut elokuvan näyttelijät valittiin. Elokuva tulee muistuttamaan Stephen Kingin ja John Hughesin teoksien inspiroimaa kauhuelokuvaa. Kuvaukset alkoivat Bostonissa heinäkuussa 2017 ja päättyivät syyskuussa.
Elokuvan ensi-ilta viivästyi vuodelta 2018 vuoteen 2020, koska osa siitä aiottiin kuvata uudestaan, mutta kuukausi ennen elokuvan ensi-iltaa Boone vahvisti, ettei uudelleenkuvauksia koskaan toteutettu. Elokuva sai ensi-iltansa Yhdysvalloissa 28. elokuuta 2020 ja Suomessa 4. syyskuuta 2020.
Näyttelijät

| 0 | 1 | 2 |
| --- | --- | --- |
|  Maisie Williams  | … |  Rahne Sinclair   |
|  Anya Taylor-Joy  | … |  Illyana Rasputin   |
|  Charlie Heaton  | … |  Sam Guthrie   |
|  Alice Braga  | … |  Cecilia Reyes   |
|  Blu Hunt  | … |  Danielle ”Dani” Moonstar   |
|  Henry Zaga  | … |  Roberto ”Bobby” da Costa   |
|  Adam Beach  | … |  William Lonestar   |
|  Thomas Kee  | … |  Thomas Guthrie   |
|  Happy Anderson  | … |  pastori Craig   |
|  Dustin Ceithamer  | … |  Hymymiehet   |
|  Marilyn Manson  | … |  Hymymiesten äänet   |
Tuotanto > Esituotanto

Elokuvan esituotanto alkoi huhtikuussa 2017 Bostonissa, Massachusettsissa, jossa elokuva aiottiin myös kuvata. Harkittuihin kuvauspaikkoihin kuului Medfieldin psykiatrinen sairaala, jossa on aiemmin kuvattu Suljettu saari. Fox asetti elokuvan ensi-illaksi 13. huhtikuuta 2018. Useita viikkoja myöhemmin studio vahvisti virallisesti Taylor-Joyn ja Williamsin osaksi näyttelijäkaarta. Fox ”näki paljon vaivaa löytääkseen etnisesti sopivia näyttelijöitä” rooleihin ja laajalti eri puolilta Etelä-Amerikkaa näyttelijää Auringonpilkulle ja Amerikan alkuperäisasukasta Danielle Moonstarin rooliin. Kinberg tuottaa elokuvan yhdessä Karen Rosenfeltin kanssa, minkä lisäksi McAvoy ja Wolff eivät olleet enää mukana elokuvan näyttelijäkaartissa.
Toukokuun lopussa Henry Zaga valittiin näyttelemään Auringonpilkkua, ja Rosario Dawson—joka näyttelee myös Claire Templea useissa Marvelin Netflix-televisiosarjoissa—osallistui neuvotteluihin Cecilia Reyesin rooliin. Reyes olisi elokuvassa ryhmän mentori, sillä Professori X poistettiin elokuvan käsikirjoituksesta, ja tämän myötä Storm poistettiin myös. Lisäksi Boone vahvisti elokuvan olevan ”X-Men -universumiin sijoittuva täysimittainen kauhuelokuva. Ei pukuja. Ei superroistoja. Yritämme jotain hyvin, hyvin erilaista.” Häneen vaikuttivat suuresti Bill Sienkiewiczin tekemät kuvitukset Uudet Mutantit -sarjakuville, joita hän kutsui, ”synkemmäksi, surrealistisemmaksi ja impressionistisemmaksi Ryhmä-X -sarjaksi kuin mitä olemme aiemmin nähneet.” Boone oli aiemmin kertonut, ettei pidä kauhuelokuvista, paitsi ”klassikoista” kuten Manaaja, Rosemaryn painajainen ja The Shining – Hohto, mutta etsi ”edelläkävijää ja mestareita, jotka tekivät arvokkaita versioita kauhuelokuvista” perustuen siihen kuinka hän piti Kingin kirjoittamista kauhutarinoista. Kuun lopussa Charlie Heaton osallistui neuvotteluihin Kanuunankuulan näyttelemisestä.
Kesäkuun alussa, Zagan, Dawsonin ja Heatonin vahvistettiin olevan osa näyttelijäkaartia, ja Blu Hunt valittiin Kangastuksen rooliin laajan ja haastavan kansainvälisen näyttelijähaun jälkeen, jossa etusijalla oli ”etninen aitous”. Hahmon uskottiin olevan myös Demonikarhu-tarinan keskittymä. Kuun lopussa Dawson erosi näyttelijäkaartista ja hänen tilalleen valittiin Alice Braga.
Tuotanto > Kuvaukset

Kuvaukset alkoivat Bostonissa 10. heinäkuuta 2017. Elokuvan kuvaajana toimi Peter Deming. Suurin osa elokuvasta kuvattiin Medfieldin psykiatrisessa sairaalassa, mistä Boone sanoi, että "jokainen henkilö ryhmässäni ... koki outoja asioita ollessaan siellä." Boone halusi luoda "niin monta käytännön efektiä kuin mahdollista. Siihen kuuluu myös joitain isoja visuaalisia efektejä, mutta yritämme tehdä kaikesta mahdollisimman aitoa, jotta se tuntuisi enemmän" kauhuelokuvista, joiden parissa hän varttui. Kuvaukset päättyivät 16. syyskuuta.
Tuotanto > Jälkituotanto

The New Mutantsin kuvausten päätyttyä Foxin puheenjohtaja ja toimitusjohtaja Stacey Snider vertasi elokuvan asetelmaa ”The Breakfast Clubin jälki-istuntoon/Käenpesän laitosmaiseen asetelmaan”, ja kuvaili elokuvan tyyliä ”kummitustaloelokuvaksi muutaman hormonaalisen teini-ikäisen kanssa. Emme ole nähneet supersankarielokuvaa, joka olisi enemmän kuin “The Shining – Hohto” kuin ”teini-ikäiset pelastamassa maailmaa.” Boone sanoi lokakuussa 2017, että Painajainen Elm Streetillä 3 – Unien soturit vaikutti myös elokuvaan. Hän vahvisti, että se sijoittuu nykypäivään; vahvistaen, että Sotakone ei esiinny elokuvassa, mutta saattaisi esiintyä jatko-osassa; ja sanoi, ettei Demonikarhu olekaan elokuvan roisto, vain että ”se osa sarjakuvista inspiroi tätä elokuvaa paljon.”
Tammikuussa 2018 ensi-ilta siirrettiin helmikuulle 2019, koska Fox halusi välttää kilpailua Deadpool 2:n kanssa ja tehdä elokuvasta pelottavamman, Sen sekä Get Outin menestyksen inspiroimana ja koska koekatselu meni hyvin, ”mutta ei hienosti”. Disneyn ostettua 20th Century Fox (ja uudelleennimettyä se myöhemmin 20th Century Studiosiksi) ja suurin osa muusta 21st Century Foxin elokuva- ja televisiotuotannosta maaliskuussa 2019, The Hollywood Reporter paljasti, ettei uudelleenkuvauksia ollut tehty. Oli myös mahdollista, ettei elokuva saisikaan teatterijulkaisua, vaan tultaisiin julkaisemaan Disney+ palveluun tai Huluun. Kuukauden kuluttua vuoden 2019 CinemaConissa Disney vahvisti, että elokuva aiottiin yhä julkaista teattereissa, mutta ensi-iltapäivämäärä asetettaisiin sopimaan paremmin Disneyn aikatauluun. Kuukausi myöhemmin uudeksi ensi-iltapäivämääräksi ilmoitettiin 3. huhtikuuta 2020, jo vuonna 2019 elokuvalle aiottiin laatia aikataulu uudelleenkuvauksia varten, näyttelijöiden ollessa kiinnitettyinä muihinkin elokuviin ja televisiosarjoihin. Maaliskuussa 2020 Boone kertoi, että vaikka uudelleenkuvauksia oli suunniteltu, Foxin päätyminen Disneyn omistukseen, viivästytti kuvauksia ja järjestelyjen jälkeen näyttelijät olivat jo huomattavasti vanhempia kuin alkuperäisten kuvausten aikoihin. Boone ilmoitti myöhemmin Instagram-tilillään, että elokuvan jälkituotanto oli päättynyt ja elokuva valmis.
DNEG, Method Studios ja Moving Picture Company vastaavat elokuvan visuaalisista efekteistä, Olivier Dumontin toimiessa visuaalisten efektien päävastaavana.
Julkaisu

The New Mutants sai ensi-iltansa Yhdysvalloissa 28. elokuuta 2020 ja Suomessa 4. syyskuuta 2020. Edelliset suunnitellut ensi-iltapäivät olivat 13. huhtikuuta 2018, 22. helmikuuta 2019, 2. elokuuta 2019 ja 3. huhtikuuta 2020. Maaliskuussa 2020 Disney siirsi huhtikuun 2020 ensi-iltapäivämäärää koronaviruspandemian vuoksi.
Vastaanotto

| 0 | 1 | 2 |
| --- | --- | --- |
Helsingin Sanomat Jussi Alroth: 
Hufvudstadsbladet Martina Moliis-Mellberg: 

Rotten Tomatoes -sivustolla 33 prosenttia elokuvan saamista 88 arvostelusta oli myönteisiä. Metacritic-sivustolla sen pistemäärä on 18 arvostelun perusteella 43/100.
Helsingin Sanomien Jussi Alroth antoi elokuvalle kaksi tähteä viidestä. Hufvudstadsbladetin Martina Moliis-Mellberg antoi elokuvalle puolestaan vain yhden tähden.
Aiheesta muualla

The New Mutants Internet Movie Databasessa (englanniksi)
Jerry Ahtola

| Jerry Ahtola> Henkilötiedot |
| --- | --- |
Syntynyt: 25. maaliskuuta 1986 (ikä 38) Turku, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  192 cm
Paino:  92 kg
Pelaajaura
Pääsarjaura:  2007–2019
Seurat:  TuTo (Mestis) HIFK (SML) Tappara (SML) Lukko (SML) TPS (SML) Ilves (SML)
Jerry Krister Ahtola (s. 25. maaliskuuta 1986 Turku) on suomalainen uransa lopettanut jääkiekkoilija. Hän oli pelipaikaltaan keskushyökkääjä, mutta Ahtola osasi pelata myös laidassa. Hän pelasi urallaan SM-liigaa Helsingin IFK:ssa, Tapparassa, Rauman Lukossa, Turun Palloseurassa ja Tampereen Ilveksessä yhteensä 617 runkosarjaottelua tehopistein 111+104=215 ja 72 playoff-ottelua tehopistein 15+14=29. Ahtola oli voittamassa Suomenmestaruutta HIFK:ssa vuonna 2011 sekä SM-pronssia Lukossa vuonna 2014 ja HIFK:ssa vuonna 2018. Hän pelasi urallaan myös viisi A-maaottelua.
Ura > Maajoukkueura

Ahtola pelasi Suomen A-maajoukkueessa viisi ottelua. Hän teki A-maajoukkuedebyyttinsä Euro Hockey Tour -tasolla Channel One Cupin 16. joulukuuta 2010 Espoossa pelatussa avausottelussa Tšekkiä vastaan. Ahtola nimettiin Suomen joukkueeseen, kun Teemu Laine joutui jäämään turnauksesta sivuun.
Ahtola pelasi myös 21 nuorten maaottelua.
Pelityyli

Elite Prospects -sivuston Matias Strozykin mukaan Ahtola oli isokokoinen hyökkääjä, joka karvasi hyvin. Strozyk mainitsi hänet myös hyväksi luistelijaksi, joka teki kovasti töitä ja riisti kiekkoa. Ahtola oli parantanut uransa edetessä myös viimeistelytaitojaan.
Muuta

Ahtolan serkku on urallaan pudotuspelit mukaan lukien 146 NHL-ottelua pelannut maailmanmestari (1995) ja olympiahopeamitalisti (Torino 2006) Petteri Nummelin. Serkukset ovat pelanneet joukkuetovereina Lukossa ja TPS:ssä.
Heinäkuussa 2018 Varsinais-Suomen käräjäoikeus tuomitsi Ahtolan ja hänen silloisen joukkuetoverinsa Jonne Virtasen osallisuudesta nuuskan myyntiin ja salakuljetukseen. He molemmat myönsivät esitutkinnassa ostaneensa jutun päätekijältä nuuskaa koko vuoden 2016 ajan. Ahtola tuomittiin maksamaan 20 päiväsakkoa yhteensä 1620 euroa sekä lisäksi tupakka- ja arvonlisäveroa 1808,74 euroa.
The Lament for Icarus

| Ikaroksen tuho |
| --- | --- |

Nimi:  Ikaroksen tuho
Tekijä:  Herbert James Draper
Valmistumisvuosi:  1898
Taiteenlaji:  Mytologiamaalaus
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  155,6  cm
Leveys:  182,9  cm
Kokoelma:  Tate ja National Gallery
Sijainti:  Tate Britain
The Lament for Icarus (1898) on englantilaisen taiteilijan Herbert James Draperin kankaalle maalaama öljymaalaus. Maalaus on esillä Lontoon Tate Britain -taidemuseossa.
Teuvo Juuti

Teuvo Juuti (13. toukokuuta 1929 Sulkava – 23. helmikuuta 1983) oli suomalainen tasapainotaiteilija ja jonglööri.
Teuvo Juuti oli työssä Helsingin postissa ja hän teki sivutoimisesti esiintymisiä. Juutin vakioesiintymisnumeroihin kuului Hat Spinning eli hatun pyöritys ja renkaan läpi pujottautuminen rola-rola-levyllä. Juuti esiintyi 1960- ja 1970-luvuilla muun muassa Linnanmäen Peacock-teatterissa ja Sirkus Finlandiassa. Hän esiintyi myös ulkomailla Neuvostoliitossa, Japanissa ja Taiwanissa. Juuti kuoli vuonna 1983 liikenneonnettomuudessa.
Elokuvarooleja

Tirlittan 1958, sirkusmies
Aiheesta muualla

Akrobaatti Teuvo Juuti Vehmassalmen tanssipaviljongilla 25.8.1963, Vehmaan kirjasto (digi.fi)
Nauravaa yleisöä Elannon jäsenjuhlilla Tolkkisissa vuonna 1958 tasapainotaiteilija ja jonglööri Teuvo Juutin esityksen aikana. Helsingin kaupunginmuseo (Finna)
Joe – armoton

| Joe - Armoton> Joe |
| --- | --- |

Ohjaaja:  John G. Avildsen
Käsikirjoittaja:  Norman Wexler
Tuottaja:  David Gil
Säveltäjä:  Bobby Scott
Kuvaaja:  John G. Avildsen
Pääosat:   Peter Boyle  Dennis Patrick  Susan Sarandon 
Valmistustiedot
Valmistusmaa:  Yhdysvallat
Tuotantoyhtiö:  Cannon Group
Levittäjä:  Cannon Films
Ensi-ilta:   Yhdysvallat 15. heinäkuuta 1970  Suomi 16. huhtikuuta 1971 
Kesto:  103 min
Alkuperäiskieli:  englanti
Budjetti:  106 000 dollaria
Tuotto:  19 319 254 $
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Joe - Armoton on vuoden 1970 yhdysvaltalainen draamaelokuva, jonka on kirjoittanut Norman Wexler ja ohjannut John G. Avildsen. Sen pääosissa nähdään Peter Boyle, Dennis Patrick ja Susan Sarandon debyyttielokuvassaan.
Elokuva julkaistiin elokuvateattereissa Yhdysvalloissa 15. heinäkuuta 1970, ja Suomessa 16. huhtikuuta 1971
Tiivistelmä

Bill Comptonilla (Dennis Patrick) on korkea mainostoimiston asema. Hän asuu New Yorkin arvokkaassa Upper East Sidessa vaimonsa Joanin ja heidän tyttärensä Melissan (Susan Sarandon) kanssa. Jälkimmäisellä on poikaystävä, joka on huumeriippuvainen ja -kauppias. Eräänä päivänä Bill menee asuntoonsa ja tappaa vahingossa Melissan poikaystävän.Läheisessä baarissa hän kuulee tehdastyöntekijän Joe Curranin (Peter Boyle) huutavan kuinka hän vihaa hippejä. Compton paljastaa, että "hän juuri tappoi yhden" ja Joe onnittelee Billiä teosta. Keskustelu johtaa 
näiden kahden, eri yhteiskuntaluokkaisten miesten ystävyyteen.
Kun Melissa pakenee sairaalasta saatuaan selville, että hänen isänsä tappoi hänen poikaystävänsä, Bill ja Joe menevät läpi koko Greenwich Villagen löytääkseen hänet. Kun pari joutuvat hippijuhliin, he menettävät hermonsa ja ryhtyvät joukkomurhaajiksi.